લખનવી ચિકનકારી વર્ક કૉટન પર તો સારુંં લાગે જ છે, પરંતુ ફ્લોઇ ફૅબ્રિક પર પણ એટલું જ સુંદર લાગે છે. ફ્લોઇ ફૅબ્રિક એટલે જે ફૅબ્રિકનો પોતાનો ફૉલ હોય; જેમ કે શિફૉન, જ્યૉર્જેટ, ક્રેપ વગેરે. ફ્લોઇ ફૅબ્રિકમાં સાડી ખૂબ સુંદર લાગી શકે. સાડી જો લેવી હોય તો અલગ કલરમાં લેવી, જેમ કે ગોલ્ડ કલરની સાડી અને એના પર ગોલ્ડ કલરનું જ વર્ક અથવા તો સી-ગ્રીન સાડી અને એના પર સી-ગ્રીન કલરનું વર્ક. ફ્લોઇ ફૅબ્રિકમાંથી કળીદાર અથવા ફ્લોર-લેન્ગ્થ ગાઉન પણ બનાવી શકાય. આ બધું જ ટ્રાય કરવા માટે ફૅશન-સેન્સ હોવી જરૂરી છે અને કૅરી કરવા માટે ભરપૂર કૉન્ફિડન્સ.